EkBass/fiwiki-20250220-pages-articles huggingface dataset:
BWP Borsuk

BWP Borsuk () on puolalainen amfibiokykyinen rynnäkköpanssarivaunu, jota valmistaa Huta Stalowa Wola. == Kehitys == Borsukin kehitys alkoi Puolassa vuonna 2012. Borsukin on tarkoitus korvata Puolan asevoimien neuvostoaikaiset, vuodesta 1973 käytössä olleet BWP-1-rynnäkköpanssarivaunut. Uuden vaunun kehityskilpailu käynnistyi vuonna 2013, ja siihen osallistui useita yhtiöitä. Valmistajaksi valittiin Huta Stalowa Wola. Borsukin prototyyppi esiteltiin 2017 ja vaunu läpäisi asevoimien testit 2020. Puolan asevoimat tilasi vaunuja ensi kertaa helmikuussa 2023. == Suunnittelu == Borsuk on noin 7,6 m pitkä, 3,4 m leveä, 3,34 m korkea ja painaa noin 25–28 tonnia. Sen voimanlähteenä on 720:n hevosvoiman MTU 8V199 TE20 -turbodieselmoottori. Vaunu on amfibiokykyinen eli se pystyy ylittämään vesistöjä itsenäisesti. Huippunopeus tiellä on 65 km/h ja vedessä 8 km/h. Vaunu voidaan varustaa joko teräs- tai kumitelaketjuilla. Borsukin miehistöön kuuluu kolme jäsentä: johtaja, ajaja ja ampuja. Lisäksi vaunussa voidaan kuljettaa kuutta sotilasta. Borsuk antaa hyvän ballistisen suojan lentäviä ammuksia sekä miinoja ja tienvarsipommeja (IED) vastaan; Naton Stanag 4569 -standardin taso 3 sivuilla ja taso 4 edessä. Panssarointi on modulaarinen, joten sitä voidaan lisätä tehtävien vaatimusten mukaan. Ajoneuvo on varustettu palonsammutusjärjestelmällä ja suodatusjärjestelmällä CBRN-uhkia vastaan. Borsukin aseistuksena on kauko- ohjattu ZSSV-30-torni, jossa on 30 mm:n konetykki, 7,62 mm:n UKM-2000C-konekivääri, kahdeksan savukranaattien laukaisinta ja kaksi Spike- LR-panssarintorjuntaohjusten laukaisinta. Tornissa on monipuoliset tähystys-, tähtäys- ja tulenjohtolaitteet miehistölle, joka istuu suojassa vaunun sisällä. == Mallit == Borsukin alustaa aiotaan käyttää useissa sovelluksissa: * Borsuk: rynnäkköpanssarivaunu ZSSV-30-tornilla * Żuk: tiedusteluvaunu * Oset: johtovaunu * Gotem: lääkintä-/evakuointivaunu * Gekon: panssarikaluston pelastus-/hinausvaunu * Rak: kranaatinheitinvaunu 120 mm:n heittimellä * Ares: NBC-tiedusteluvaunu == Käyttäjät == ; * Puolan asevoimat: 1 400 ajoneuvoa eri versioineen tilattu. Näistä 1 000 tavallista Borsukia ja yli 300 erikoisvaunua. == Lähteet == == Aiheesta muualla == * Nowy Bojowy Pływający Wóz Piechoty BORSUK (valmistaja Huta Stalowa Wolan sivusto) (hsw.pl) Luokka:Puolalaiset rynnäkköpanssarivaunut
Borensberg

Borensberg on taajama Motalan kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 3 119 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Motalan kunta
Tjällmo

Tjällmo on taajama Motalan kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 487 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Motalan kunta
Fornåsa

Fornåsa on taajama Motalan kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 465 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Motalan kunta
Nykyrka

Nykyrka on taajama Motalan kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 390 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Motalan kunta
Österstad

Österstad on taajama Motalan kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 390 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Motalan kunta
Klockrike

Klockrike on taajama Motalan kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 263 asukasta vuoden 2023 lopussa. Klockriken nimi tunnetaan muun muassa Harry Martinsonin romaanista Vägen till Klockrike (1948, suom. Kulkijan pilvilinnat). ==Lähteet== ==Aiheesta muualla== Luokka:Ruotsin taajamat Luokka:Motalan kunta
Västanvik (Motala)

Västanvik on taajama Motalan kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 210 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Motalan kunta
Södra Freberga

Södra Freberga on taajama Motalan kunnassa Itä-Götanmaan läänissä samannimisessä historiallisessa maakunnassa Ruotsissa. Taajamassa oli 248 asukasta vuoden 2023 lopussa. ==Lähteet== ==Aiheesta muualla== Luokka:Ruotsin taajamat Luokka:Motalan kunta
Xavier Legette

Anthony Xavier Legette (s. 29. tammikuuta 2001) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Legette edustaa NFL-joukkue Carolina Panthersia. Ennen NFL-uraansa hän pelasi Etelä-Carolinan yliopiston joukkueessa. Panthers varasi hänet ensimmäisellä kierroksella 32. varausvuorolla vuoden 2024 NFL:n varaustilaisuudessa. https://www.pro-football-reference.com/players/L/LegeXa00.htm Toukokuussa 2024 Legette teki Panthersin kanssa nelivuotisen ja yhteensä 12,357 miljoonan dollarin arvoisen tulokassopimuksen. https://www.si.com/college/southcarolina/football/former-gamecocks-spencer- rattler-xavier-legette-nick-gargiulo-sign-nfl-contracts-01hxhqftc6tx Legette on pelannut 16 NFL:n runkosarjan ottelua. Näissä otteluissa hänellä on 49 kiinniottoa. Näillä kiinniotoilla hän on edennyt 497 jaardia ja tehnyt neljä touchdownia. Uran tilastot päivitetty kauden 2024 jälkeen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 2001 syntyneet Luokka:Elävät henkilöt
Bertil Boo

John Bertil Boo (16. tammikuuta 1914 Askersund – 20. heinäkuuta 1996 Sundbyberg) oli ruotsalainen laulaja ja näyttelijä. Hänestä tuli suosittu 1940-luvun puolivälissä julkaisemallaan levyllä Violer till mor, jota myytiin noin 250 000 kappaletta. Boo tunnettiin kansanomaisten laulujensa ja maanviljelijätaustansa vuoksi lempinimellä "laulava talonpoika". ==Lähteet== ==Aiheesta muualla== Luokka:Ruotsalaiset laulajat Luokka:Ruotsalaiset näyttelijät Luokka:Vuonna 1914 syntyneet Luokka:Vuonna 1996 kuolleet
Ebbe Gustaf Bring

Ebbe Gustaf Bring (4. heinäkuuta 1814 Askersund – 12. elokuuta 1884 Linköping) oli ruotsalainen teologi ja pappi, joka toimi Linköpingin piispana vuosina 1861–1884. Hän osallistui pappissäädyn edustajana valtiopäiville vuosina 1853, 1856, 1862 ja 1865. ==Lähteet== ==Aiheesta muualla== Luokka:Ruotsin kirkon piispat ja arkkipiispat Luokka:Vuonna 1814 syntyneet Luokka:Vuonna 1884 kuolleet
Michał Skóraś

Michał Krzysztof Skóraś (s. 15. helmikuuta 2000 Jastrzębie-Zdrój) on puolalainen jalkapalloilija, pelipaikaltaan oikea laitahyökkääjä. Hän on pituudeltaan 172-senttimetrinen ja edustaa Belgian pääsarjassa pelaavaa Club Bruggea sekä Puolan maajoukkuetta. Skóraś edusti hetken aikaa Lech Poznańin alle 19-vuotiaiden joukkuetta ja voitti Puolan alle 19-vuotiaiden mestaruuden kaudella 2017–2018. Hän kunnes siirtyi myöhemmin seuran akatemiajoukkueeseen heinäkuussa 2017 ja lähti vuoden jälkeen lainasopimuksella Niecieczaan niin ikään vuodeksi. Hän palasi takaisin Lech Poznańin akatemiajoukkueeseen niin ikään vuoden kuluttua, kunnes hän debytoi edustusjoukkueessa heinäkuussa 2019. Hän siirtyi urallaan toisen kerran lainalle jo muutaman päivän kuluttua, tällä kertaa Rakówiin. Hänen lainasopimuksensa päättyi saman vuoden lopulla ja palattuaan Lech Poznańin edustusjoukkueeseen hän voitti Puolan pääsarjamestaruuden kaudella 2021–2022. Hän pelasi Lech Poznańin edustusjoukkueessa kaikkiaan 131 ottelua, teki niissä 21 maalia ja antoi 13 maalisyöttöä. Nykyisen joukkueensa Club Bruggen kanssa hän on voittanut kaudella 2023–2024 Belgian pääsarjamestaruuden. Skóraś aloitti maajoukkueuransa edustaen Puolan kaikkia 16–21-vuotiaiden maajoukkueita, kunnes debytoi ammattilaisjoukkueessa syyskuussa 2022. Hän on kuulunut joukkueen kokoonpanoon MM-kilpailuissa 2022 ja EM-kilpailuissa 2024. Molemmissa hän pelasi yhdessä ottelussa; ensimmäisessä 45 ja jälkimmäisessä 22 peliminuutin verran. Hän on pelannut tammikuulle 2025 mennessä yhdeksässä ammattilaisten maajoukkueottelussa, joissa hän on jäänyt maaleitta. == Lähteet == == Aiheesta muualla == Luokka:Puolalaiset jalkapalloilijat Luokka:Vuonna 2000 syntyneet Luokka:Elävät henkilöt
Karavan

Karavan oli Albert Bonniers Förlag -kustantamon vuosina 1934–1935 julkaisema kirjallisuuslehti, jonka päätoimittaja oli Artur Lundkvist. Lehti julkaisi modernistisia tekstejä, erityisesti vitalismia ja surrealismia. Lehden kirjoittajakuntaan kuuluivat Lundkvistin lisäksi muun muassa Gunnar Ekelöf, Knut Jaensson, Erik Asklund, Josef Kjellgren ja Gustav Sandgren. ==Lähteet== Luokka:Ilmestymästä lakanneet ruotsalaiset aikakauslehdet Luokka:Kirjallisuuslehdet Luokka:Bonnier
Czesław Michniewicz

Czesław Michniewicz (s. 12. helmikuuta 1970) on puolalainen jalkapallovalmentaja ja vuonna 2001 pelaajauransa päättänyt pelaaja. Hänen viimeisin sopimuksensa päättyi lokakuussa 2024 FAR Rabatin kanssa. Hän valmensi Puolan maajoukkuetta MM-kilpailuissa 2022. == Lähteet == == Aiheesta muualla == Luokka:Puolalaiset jalkapallovalmentajat Luokka:Puolalaiset jalkapalloilijat Luokka:Vuonna 1970 syntyneet Luokka:Elävät henkilöt
Malik Nabers

Malik Nabers (s. 28. heinäkuuta 2003 Lafayette, Louisiana, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Nabers edustaa NFL-joukkue New York Giantsia. Ennen NFL- uraansa hän pelasi Louisianan osavaltionyliopiston joukkueessa. Giants varasi hänet ensimmäisellä kierroksella kuudennella varausvuorolla vuoden 2024 NFL:n varaustilaisuudessa.https://www.pro-football- reference.com/players/N/NabeMa00.htm Toukokuussa 2024 Nabers teki Giantsin kanssa nelivuotisen ja yhteensä 29,207 miljoonan dollarin arvoisen tulokassopimuksen. https://www.nbcsports.com/nfl/profootballtalk/rumor- mill/news/malik-nabers-signs-his-rookie-contract Nabers on pelannut 15 NFL:n runkosarjan ottelua. Näissä otteluissa hänellä on 109 kiinniottoa. Näillä kiinniotoilla hän on edennyt 1 204 jaardia ja tehnyt seitsemän touchdownia. Uran tilastot päivitetty kauden 2024 jälkeen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 2003 syntyneet Luokka:Elävät henkilöt
Henryk Wieczorek

Henryk Piotr Wieczorek (s. 14. joulukuuta 1949 Chorzów) on puolalainen ammattilaisuransa päättänyt jalkapalloilija, pelipaikaltaan keskikenttäpelaaja. Hän on pituudeltaan 182-senttimetrinen ja edusti seuratasolla paria puolalaisseuraa ja ranskalaista AJ Auxerrea. Maajoukkuetasolla hän edusti Puolan A-joukkuetta MM-kilpailuissa 1974 ja kesäolympialaisissa 1976, jossa Puola saavutti hopeaa. Hän pelasi A-maajoukkueessa 19 ottelua ja teki niissä kolme maalia. == Lähteet == Luokka:Puolalaiset jalkapalloilijat Luokka:Puolalaiset olympiamitalistit Luokka:Vuonna 1949 syntyneet Luokka:Elävät henkilöt
Jan Tomaszewski

Jan Tomaszewski (s. 9. tammikuuta 1948 Wrocław) on puolalainen ammattilaisuransa päättänyt jalkapallomaalivahti. Hän on pituudeltaan 193-senttimetrinen ja edusti seurajoukkuetasolla Puolassa, Belgiassa ja Espanjassa. Hän voitti Belgian cupin kaudella 1979. Hän edusti maajoukkuetasolla eniten Puolan A-maajoukkuetta, jonka kanssa hän osallistui MM-kilpailuihin 1974 ja 1978. Hän saavutti hopeaa kesäolympialaisista 1976. Hän pelasi ammattilaisten maajoukkuessa yhteensä 63 ottelua. == Lähteet == Luokka:Puolalaiset jalkapallomaalivahdit Luokka:Puolalaiset olympiamitalistit Luokka:Vuonna 1948 syntyneet Luokka:Elävät henkilöt
Zygmunt Kalinowski

Zygmunt Kalinowski (s. 2. toukokuuta 1949 Laski) on puolalainen ammattilaisuransa päättänyt jalkapallomaalivahti. Hän on pituudeltaan 182-senttimetrinen. Hän edusti seuratasolla Puolassa ja Kanadassa. Kotimaassaan hän edusti merkittävimpänä Śląsk Wrocławia, jonka kanssa hän voitti kerran sekä Puolan pääsarjamestaruuden että Puolan cupin. Hän liittyi Puolan A-maajoukkueeseen lokakuussa 1973 ja pelasi joukkueessa neljä ottelua. Hän kuului joukkueen kokoonpanoon MM-kilpailuissa 1974 mutta jäi turnauksessa otteluitta. == Lähteet == Luokka:Puolalaiset jalkapallomaalivahdit Luokka:Vuonna 1949 syntyneet Luokka:Elävät henkilöt
Antoni Szymanowski

Antoni Jan Szymanowski (s. 13. tammikuuta 1951 Tomaszów Mazowiecki) on puolalainen jalkapallovalmentaja ja vuonna 1984 uransa päättänyt pelaaja. Hän pelasi oikeana laitapuolustajana ja on valmentanut viimeisimpänä Przebój Wolbromia. Szymanowski edusti seurajoukkuetasolla merkittävimpänä Wisła Krakovaa, jonka kanssa hän voitti Puolan pääsarjamestaruuden kaudella 1977–1978. Hän liittyi Puolan A-maajoukkueeseen heinäkuussa 1970 ja pelasi joukkueessa 82 ottelua ja teki yhden maalin. Hän kuului joukkueen kokoonpanoon MM-kilpailuissa 1974 ja 1978. Hän saavutti kultaa kesäolympialaisista 1972 ja seuraavasta turnauksesta hopeaa. == Lähteet == Luokka:Puolalaiset jalkapallovalmentajat Luokka:Puolalaiset jalkapalloilijat Luokka:Puolalaiset olympiavoittajat Luokka:Vuonna 1951 syntyneet Luokka:Elävät henkilöt
Brakel

Brakel on Liivinmaalta kotoisin oleva aatelissuku. Se on otettu Ruotsin ritarihuoneeseen vuonna 1756 ja Suomen Ritarihuoneeseen vuonna 1818. Suvun jäseniin kuuluvat muun muassa: *Karl Adolf Brakel (1774-1861), kapteeni, otti osaa Suomen sotaanTietosanakirja / 1. A-Confort *Gustaf Anton Brakel (1782-1853), runoilija, näytelmäkirjailija ja pankkimies Ruotsissa, edellisen veli *Karl Gustaf Brakel (1823–1906), meriupseeri, tilanomistaja ja valtiopäivämies *Thorsten Brakel (1862–1943), konsuli ja valtiopäivämies, Karl Gustaf Brakelin poika. ==Lähteet== == Aiheesta muualla == * Brakel, aatelissuku Europeana heraldica, Kansallisarkisto Luokka:Baltian aateli Luokka:Suomalaiset aatelissuvut Luokka:Ruotsin aateli
Rome Odunze

Rome Odunze (s. 3. kesäkuuta 2002 on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Odunze edustaa NFL-joukkue Chicago Bearsia. Ennen NFL-uraansa hän pelasi Washingtonin yliopiston joukkueessa. Bears varasi hänet ensimmäisellä kierroksella yhdeksännellä varausvuorolla vuoden 2024 NFL:n varaustilaisuudessa. https://www.pro-football-reference.com/players/O/OdunRo00.htm Heinäkuussa 2024 Odunze teki Bearsin kanssa nelivuotisen ja yhteensä 22,7 miljoonan dollarin arvoisen tulokassopimuksen. https://www.reuters.com/sports/bears-wr-rome- odunze-signs-4-year-227m-deal-2024-07-16/ Odunze on pelannut 17 NFL:n runkosarjan ottelua. Näissä otteluissa hänellä on 54 kiinniottoa. Näillä kiinniotoilla hän on edennyt 734 jaardia ja tehnyt kolme touchdownia. Tilastot päivitetty kauden 2024 jälkeen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 2002 syntyneet Luokka:Elävät henkilöt
Meriaura

Meriaura Group Oyj on suomalainen yrityskonserni, joka muodostui Savosolar Oyj:n ja Meriaura Oy:n yhdistymisestä vuoden 2022 lopussa. Savosolar Oyj oli keskittynyt aurinkolämpöratkaisuihin ja Meriaura Oy merilogistiikkaan. Vuonna 2023 konsernin liikevaihdosta 95 % koostui merilogistiikasta.Pauli Lohi, Meriaura Group: Päätämme osakkeen seurannan Inderes 13.12.2024, viitattu 18.1.2025 Meriauran osakkeilla käydään kauppaa Suomen ja Ruotsin First North -listoilla.Meriaura Group Oyj, Sisäpiiritieto: Meriaura Groupin toimitusjohtaja vaihtuu Kauppalehti 31.7.2024, viitattu 18.1.2025 Meriaura on harjoittanut kuivarahdin ja vaativien projektitoimituksien kuljetusta erityisesti Itämeren ja Pohjanmeren alueilla. Suurten aurinkolämpöjärjestelmienntoimittamiseen keskittynyt Savosolar oli tullut listatuksi Suomen ja Ruotsin First North -kauppapaikoille vuonna 2015. Savosolarin ja Meriauran yhdistyminen toteutui 30. marraskuuta 2022, ja nimeksi otettiin Meriaura Group 1. kesäkuuta 2023.Yritys Meriaura, viitattu 18.1.2025 Meriaura Groupin toimitusjohtajana oli syyskuuhun 2024 saakka Kirsi Suopelto. Häntä seurasi 1. lokakuuta 2024 merenkulkuneuvos Jussi Mälkiä. Meriauran tytäryhtiö VG-EcoFuel Oy valmistaa biopolttoaineita kierrätetyistä ja jätepohjaisista raaka-aineista. Suurin omistusosuus konsernista on sijoitus- ja konsultointiyhtiö Meriaura Invest Oy:lla, jonka aiempi nimi oli VG-Shipping Oy. Meriaura osti myös aurinkosähköratkaisuja tarjonneen Rasol Oy:n. Inderes seurasi Meriauran osakkeen kehitystä maaliskuusta 2023 joulukuuhun 2024. == Lähteet == Luokka:Suomalaiset First North -yhtiöt
Harri Sieppi

Harri Sieppi (s. 1985) on suomalainen yritysjohtaja.Johtoryhmä Witted, viitattu 18.1.2025 Sieppi on alun perin lähtöisin Rovaniemeltä, josta hän muutti Helsinkiin. Hän perusti ensimmäisenä yrityksenään verkkokaupan alle 20-vuotiaana ja toimi aikoinaan Varusmiesliiton puheenjohtajana. Myöhemmin hän muun muassa johti liiketoimintaa Citrus-yrityksessä.Harri Sieppi Alokkaan haastattelussa Inderes 9.10.2024, viitattu 18.1.2025 Sieppi perusti vuonna 2016 Witted Megacorpin ja on siitä lähtien toiminut sen toimitusjohtajana. Hän on koulutukseltaan tradenomi. == Lähteet == Luokka:Suomalaiset yritysjohtajat Luokka:Vuonna 1985 syntyneet Luokka:Elävät henkilöt
Jean Gerson

Jean Charlier de Gerson (1363–1429), oli ranskalainen teologi. Hän oli kotoisin Gersonista Reimsin hiippakunnassa, opiskeli Pariisissa Pierre d'Aillyn johdolla saavuttaen 1392 teologian tohtorin arvon ja tuli 1395 Pariisin yliopiston kansleriksi. Pisan (1409) ja Konstanzin (1414-18) kirkolliskokouksissa Gerson pontevasti puolusti sitä ajatusta, että yleinen kirkolliskokous on paavin yläpuolella. Gerson oli myös vaatimassa Hussin ja Hieronymus Prahalaisen kuolemantuomiota. Filosofisesti ja teologisesti Gerson oli nominalisti, mutta hänen nominalistisessa katsantokannassaan on käytännöllis-mystillinen perussuunta: Hän tahtoi yhdistää keskenään skolastiikkaa ja mystiikkaa ja luoda siten suurempaa eloisuutta kirkon oppiin. Mystikkona Gerson on varovainen eikä suinkaan itsenäinen,Tietosanakirja / 2. Confrater–Haggai hän seurasi Bonaventuraa. Teologina hän koetti miedontaa nominalimia opettavan William Occamin yksipuolisuuksia ja lähentää oppia kirkon yleiseen käsitykseen. Käytännössä tämä merkitsi, että nominalismin filosofinen kriittisyys jätti tyhjyyden, epävarmuuden ja epäilyksen, mutta ei antanut vastauksia herättämiinsä kysymyksiin. Vain koettu totuus oli todellista, mutta uskontotuuksia ei voinut kokea. Tätä taustaa vasten kauas tulevaisuuteen jäi vaikuttamaan Gersonin pääkäsitys, että teologian tehtävä on selvittää Raamatun ilmoitettua totuutta, mutta että se avautuu vain persoonalliselle uskonkokemukselle.Eino Sormunen: Dogmihistoria. Kirjapaja 1952, s. 179, 177 ==Lähteet== Luokka:Ranskalaiset teologit Luokka:Ranskalaiset filosofit Luokka:Nominalistit Luokka:Kristilliset mystikot Luokka:Vuonna 1363 syntyneet Luokka:Vuonna 1429 kuolleet
Daniek Hengeveld

Daniek Hengeveld (s. 17. marraskuuta 2002 Nootdorp, Etelä-Holland, Alankomaat) on alankomaalainen maantie- ja ratapyöräilijä. Hän aloitti ammattilaisuransa Grant Thornton Krush Tunap -joukkueessa, jossa ajoi vuodet 2021–2022. Hän edusti Team DSM:ää kaudet 2023–2024 ja on vuodesta 2025 lähtien kilpaillut CERATIZIT-WNT Pro Cycling Teamissa. == Saavutuksia == === Maantiepyöräily === Lähteet: Pro Cycling Stats, CycleBase ;2021 :Belgrade GP Woman Tour, prologin voitto ;2025 :Tour Down Under, 1. etapin voitto === Ratapyöräily === Lähde: CycleBase ;2021 :EM-kilpailut, joukkuetakaa-ajossa kuudes, takaa-ajossa seitsemäs :Takaa-ajon ja pisteajon Alankomaiden-mestaruus ;2022 :EM-kilpailut, joukkuetakaa-ajossa viides, takaa-ajossa kahdeksas :Alle 23-v. EM-kilpailut, hopeaa pisteajossa ja omniumissa :MM-kilpailut, pisteajossa ja joukkuetakaa- ajossa viides, takaa-ajossa yhdeksäs == Lähteet == Luokka:Alankomaalaiset maantiepyöräilijät Luokka:Alankomaalaiset ratapyöräilijät Luokka:Vuonna 2002 syntyneet Luokka:Elävät henkilöt
Benjamin Dahlström

Benjamin Dahlström (s. 8. elokuuta 2003) on suomalainen ammattilaisjalkapalloilija, joka pelaa puolustajana Veikkausliigan Gnistanissa. ==Seurajoukkueet== Dahlstöm pelasi Helsingin Palloseuran (HPS), Käpylän Pallon (KäPa) ja HJK Helsingin nuorisosektoreissa ennen kuin hän liittyi HJK:n reservijoukkueeseen Klubi 04:ään vuonna 2021. ===Mikkelin Palloilijat=== Kaudeksi 2024 Dahlström teki sopimuksen Mikkelin Palloilijatten kanssa. Vaikka seura putosi, Dahlström äänestettiin joukkueen parhaaksi pelaajaksi kauden jälkeen. ===IF Gnistan=== Dahlström allekirjoitti Veikkausliigan Gnistanin kanssa kaksivuotisen sopimuksen 14. marraskuuta 2024 . ==Yksityiselämä== Dahlströmin veli Sebastian Dahlström pelaa myöskin Veikkausliigassa. == Lähteet == Luokka:Elävät henkilöt Luokka:Vuonna 2003 syntyneet Luokka:Suomalaiset jalkapalloilijat
Álex Craninx

Álex Craninx (s. 21. lokakuuta 1995) on belgialais-espanjalainen maalivahti, joka edustaa Veikkausliigassa pelaavaa Gnistania. ==Seurajoukkueet== Veikkausliigaseura Gnistan tiedotti joulukuussa 2024, että maalivahti Alex Craninx liittyy joukkueeseen 1+1-vuotisella sopimuksella. Craninx korvasi viime kaudella pelanneen AJ Marcuccin. ==Lähteet== Luokka:Belgialaiset jalkapallomaalivahdit Luokka:Espanjalaiset jalkapallomaalivahdit Luokka:Vuonna 1995 syntyneet Luokka:Elävät henkilöt
Ich komme

Ich komme () on suomalaislaulaja Erika Vikmanin esittämä musiikkikappale, jolla hän voitti vuoden 2025 Uuden Musiikin Kilpailun ja edustaa Suomea Eurovision laulukilpailussa 2025. Kappaleen ovat säveltäneet, sanoittaneet ja sovittaneet Christel Roosberg ja Jori Roosberg, ja se yhdistelee suomidiskoa ja konemusiikkia. Monitulkintainen sanoitus kuvastaa ”nautinnon ilosanomaa, hurmosta ja transsitilaa”. Kappale julkaistiin vuoden 2025 UMK-ehdokkaista seitsemäntenä eli viimeisenä, 17. tammikuuta. == Lähteet == == Aiheesta muualla == * Kappaleen musiikkivideo (Uuden Musiikin Kilpailun virallinen Youtube-kanava) Luokka:Erika Vikmanin kappaleet Luokka:Vuoden 2025 euroviisuedustuskappaleet Luokka:Suomen euroviisuedustuskappaleet
Ilkka Niemelä

Ilkka Niilo Fredrik Niemelä (s. 8. helmikuuta 1961 Turku) on suomalainen tietojenkäsittelytekniikan tutkija, professori ja Aalto-yliopiston rehtori. Ilkka Niemelä syntyi Niilo Niemelän ja Ulla Lähteenojan perheeseen. Hänen puolisonsa vuodesta 1986 on Tuula Tuominen. Niemelä tuli ylioppilaaksi Säkylän seudun lukiosta 1980 ja valmistui Teknillisestä korkeakoulusta diplomi- insinööriksi 1987 ja tekniikan lisensiaatiksi 1989. Tekniikan tohtoriksi hän väitteli tutkimuksella Autoepistemic logic as a unified basis for nonmonotonic reasoning (1993). Niemelä oli Teknillisen korkeakoulun tutkimusapulainen 1985–1987, Suomen Akatemian tutkimusassistentti 1988–1989, Teknillisen korkeakoulun yliassistentti 1989–1997 ja Suomen Akatemian nuorempi tutkija 1992–1993 ja 1995–1997 ja vanhempi tutkija 1998–2000. Teknillisen korkeakoulun tietojenkäsittelyteorian laboratorion esimies Niemelä oli 2000–2007 ja hän on ollut korkeakoulun ja sittemmin Aalto-yliopiston tietojenkäsittelytekniikan professori vuodesta 2000. Aalto-yliopiston rehtoriksi Niemelä nimitettiin 2017, yliopiston provosti hän oli 2014–2017, vararehtori 2012–2014 ja perustieteiden korkeakoulun dekaani 2011–2012. Toiselle kaudelle rehtoriksi hänet nimitettiin 2022. Niemelä on työskennellyt tutkijana Suomen ohella Saksassa, Australiassa ja Yhdysvalloissa ja julkaissut tietojenkäsittelytekniikan alan tutkimuksia. Hän on ollut myös muun muassa Sivistystyönantajien hallituksen puheenjohtaja ja Elinkeinoelämän keskusliiton hallituksen jäsen. Teknillisten tieteiden akatemian jäseneksi Niemelä tuli 2011 ja Suomalaisen Tiedeakatemian jäseneksi 2013. (ei-vapaa) == Lähteet == Luokka:Suomalaiset insinöörit Luokka:Suomalaiset professorit Luokka:Aalto- yliopiston professorit Luokka:Suomen yliopistojen rehtorit ja kanslerit Luokka:Vuonna 1961 syntyneet Luokka:Elävät henkilöt
Eva Lys

Eva Lys (s. 12. tammikuuta 2002 Kiova, Ukraina) on saksalainen tennispelaaja. Lys syntyi Ukrainassa, mutta muutti Saksaan kaksivuotiaana. Hänen isänsä Volodymyr pelasi urallaan myös tennistä edustaen Ukrainaa Davis Cupissa. Lys pelasi ITF-kiertueella ensimmäisen kerran vuonna 2016. WTA-kiertueen pääsarjassa hän pelasi ensimmäisen kerran Stuttgartissa 2022. Siellä hän eteni toiselle kierrokselle voitettuaan avauskierroksella maailmanlistan sijalla 38 olleen Viktorija Golubicin. Grand slam -pääsarjassa Lys pelasi ensimmäisen kerran Australian avoimissa 2023. Vuonna 2023 hän eteni välieriin Cluj-Napocan WTA-turnauksessa. Vuonna 2024 hän eteni välieriin Budapestin sekä Monastirin WTA-turnauksissa. Vuoden 2025 Australian avoimissa Lys hävisi karsintojen viimeisellä kierroksella, mutta pääsi lopulta lucky loserina mukaan pääsarjaan. Hän sai tietää tästä kymmenen minuuttia ennen otteluaan Kimberly Birrelliä vastaan. Lys voitti suoraan kahdessa erässä. Toisella kierroksella hän voitti Varvara Gratševan ja kolmannella kierroksella Jaqueline Cristianin. == Lähteet == == Aiheesta muualla == * * Luokka:Saksalaiset tennispelaajat Luokka:Vuonna 2002 syntyneet Luokka:Elävät henkilöt
Noemi Rüegg

Noemi Rüegg (s. 19. huhtikuuta 2001 Schöfflisdorf, Zürichin kantoni; Sveitsi) on sveitsiläinen maantiepyöräilijä. Hän aloitti ammattilaisuransa Cogeas–Mettler–Look-joukkueessa vuonna 2020, edusti Stade Rochelais Charente- Maritime -tallia 2021, Team Jumbo–Vismaa vuosina 2022–2023 ja on vuodesta 2024 alkaen kilpaillut EF Education – Cannondale / EF-Oatly-Cannondale / EF Education-Oatly -tallissa. Hän kilpailee myös cyclocrossissa. Rüegg voitti maantieajon Sveitsin-mestaruuden vuonna 2024. Hän voitti UCI Women's World Tour -sarjaan kuuluneen Tour Down Under -etappikilpailun 2025. Hän voitti Willunga Hillille päättyneen kilpailun "kuningataretapin", ja lopulta kokonaiskilpailun 13 sekunnin erolla Silke Smuldersiin. == Saavutuksia == === Maantiepyöräily === Lähteet: Pro Cycling Stats, CycleBase ;2018 :Junioreiden Sveitsin-mestaruus maantieajossa ja aika-ajossa ;2019 :Junioreiden Sveitsin- mestaruus maantieajossa ja aika-ajossa :MM-kilpailut, junioreiden maantieajossa kuudes ;2021 :Setmana Ciclista Valenciana, nuorten kilpailun voitto ;2022 :Alle 23-v. maantieajon ja aika-ajon Sveitsin-mestaruus :EM- kilpailut, alle 23-v. maantieajossa kuudes, aika-ajossa seitsemäs :MM- kilpailut, alle 23-v. maantieajossa seitsemäs ;2023 :AG Tour de la Semois, mäkikirikilpailun ja nuorten kilpailun voitto :EM-kilpailut, alle 23-v. maantieajossa seitsemäs :Alle 23-v. aika-ajon Sveitsin-mestaruus ;2024 :Trofeo Felanitx-Colònia de Sant Jordi, voitto :Trofeo Binissalem-Andratx, toinen :Vuelta a Burgos, kokonaiskilpailussa kuudes :Maantieajon Sveitsin-mestaruus :Olympialaiset, maantieajossa seitsemäs :EM-kilpailut, maantieajossa 11:s :MM- kilpailut, maantieajossa 11:s ;2025 :Tour Down Under, kokonais- ja pistekilpailun sekä 2. etapin voitto :Cadel Evans Great Ocean Road Race, kolmas === Cyclocross === Lähteet: Pro Cycling Stats, CycleBase ;2018–2019 :Internationales Radquer Steinmaur, toinen ;2019–2020 :Internationales Radquer Steinmaur, toinen :Münich Super Cross, kolmas :Flückiger Cross Madiswil, toinen == Lähteet == Luokka:Sveitsiläiset maantiepyöräilijät Luokka:Sveitsiläiset cyclocross-pyöräilijät Luokka:Vuonna 2001 syntyneet Luokka:Elävät henkilöt
Pamirilaiset kansat

Pamirilaiset kansat ovat Pamirvuoristossa Tadžikistanin Vuoristo-Badahšanin autonomisen alueen länsiosassa sekä lähialueilla Afganistanissa, Pakistanissa ja Kiinassa asuva kansanryhmä, joka puhuu iranilaisten kielten itäiseen ryhmään kuuluvia pamirilaisia kieliä. Heitä kutsutaan myös Pamirin tadžikeiksi. Pamirilaisten kansojen esivanhempina pidetään tohaareja ja sakoja sekä mahdollisesti dardilaisten kielten puhujia. Ryhmään kuuluvat muun muassa šugnit, rušanit, wahanit, jazgulamit, iškašimit, mundžit ja sarikolit, jotka käyttävät eri maissa sivistyskielinään tadžikkia, urdua ja uiguuria. Vuoristo- Badahšanin alueella pamirilaisia kansoja on arviolta 150 000 henkeä. Heidän perinteisiä elinkeinojaan ovat keinokasteluun perustuva maanviljely, puutarhanhoito ja laiduntamiseen perustuva karjanhoito. Uskonnoltaan pamirilaiset kansat ovat ismailiitteja. ==Lähteet== Luokka:Afganistanin etniset ryhmät Luokka:Kiinan etniset ryhmät Luokka:Pakistanin etniset ryhmät Luokka:Tadžikistanin etniset ryhmät
Romeo Doubs

Romeo Izziyh Doubs (s. 13. huhtikuuta 2000 Los Angeles, Kalifornia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Doubs edustaa NFL-joukkue Green Bay Packersia. Ennen NFL-uraansa hän pelasi Nevadan yliopiston joukkueessa. Packers varasi hänet neljännellä kierroksella 132. varausvuorolla vuoden 2022 NFL:n varaustilaisuudessa. https://www.pro-football- reference.com/players/D/DoubRo00.htm Toukokuussa 2022 Doubs teki Packersin kanssa nelivuotisen tulokassopimuksen. https://www.packers.com/news/packers- sign-wr-romeo-doubs-ol-zach-tom-2022 Doubs on pelannut 43 NFL:n runkosarjan ottelua. Näissä otteluissa hänellä on 147 kiinniottoa. Näillä kiinniotoilla hän on edennyt 1 700 jaardia ja tehnyt 15 touchdownia. Doubs on pelannut kolme NFL:n pudotuspelien ottelua. Näissä otteluissa hänellä on 12 kinniottoa. Näillä kiinniotoilla hän on edennyt 247 jaardia ja tehnyt yhden touchdownin. Tilastot päivitetty kauden 2024 jälkeen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 2002 syntyneet Luokka:Elävät henkilöt
Pamirilaiset kielet

Pamirilaiset kielet ovat Pamirvuoristossa Tadžikistanin Vuoristo-Badahšanin autonomisen alueen länsi- ja eteläosissa sekä lähialueilla Afganistanissa, Pakistanissa ja Kiinassa puhuttavien iranilaisten kielten itäiseen ryhmään kuuluvien kielten ryhmä. Pamirilaisiin kieliin kuuluvat wahi, iškašimi, sangletši, jazgulami, šugnanilais-rušanilaiset kielet šugni, rušani, hufi, bartangi, rošorvi ja sarikoli, 1800-luvulla sammunut vandži sekä muista kielistä kauempana olevat mundžani ja jidga. Niillä on yhteisiä foneettisia, kieliopillisia ja sanastollisia piirteitä, jotka eivät koko ryhmän tasolla perustu kielisukulaisuuteen, vaan burušaskin kaltaiseen substraattiin, samalla alueella tapahtuneeseen yhtenäiskehitykseen ja myöhempään tadžikin kielen vaikutukseen. Pamirilaiskielet eivät šugnanilais-rušanilaisia kieliä lukuun ottamatta ole keskenään ymmärrettäviä. Niiden voidaan katsoa muodostavan kieliliiton. Pamirilaisten kielten puhujia on Vuoristo-Badahšanin alueella arviolta 150 000 henkeä. Niistä suurin on noin 80 000 puhujan šugni. Kielet toimivat etupäässä suullisen kanssakäymisen välineinä. Sivistyskielenään puhujat käyttävät eri maissa tadžikkia, urdua tai uiguuria. ==Lähteet== Luokka:Iranilaiset kielet
Naaranen

Naaranen on melko pieni Karvianjoen vesistöön kuuluva järvi Satakunnassa Porin Laviassa. == Maantietoa == Naarasen pinta-ala on 7,2 hehtaaria , pituus 760 metriä ja leveys 130 metriä sekä rantaviivan pituus 1,7 kilometriä . Järvessä ei ole saaria. Kaakkois-luodesuunnassa maastoon sijoittuvan järven rannoilla kasvaa metsää ja molemmat lahdet ovat soistuneet, mutta kasvavat puustoa. Järven rannoilla jonkin verran vapaa-ajan asutusta ja uimaranta. Lavian kirkko sijaitsee järven länsipuolella. Seututie 259 kulkee järven länsipuolella kaakkois-luodesuunnassa. Järven etelälahti ja luusua sijaitsevat lähellä seututie 259:n ja yhdystie 13067:n risteystä. == Vesistösuhteet == Järvi sijaitsee Karvianjoen vesistössä (vesistöaluetunnus 36) Lassilanjoen valuma- alueen (36.09) Karhijärven alueella (36.092). Naarasen järvinumero on 36.092.1.005. Vedenpinnan korkeus on 65,1 metriä mpy. Vetensä Naaranen saa ojia pitkin ympäröivästä maastosta. Naarasen vesi laskee noin 600 metriä pitkän ojan kautta Lavijärveen. Lavijärvestä vesi laskee edelleen Laviassa sijaitsevaan Lavian kirkonkylän toisella puolella sijaitsevaan Karhijärveen. == Lähteet == Luokka:Lavian järvet Luokka:Lassilanjoen valuma-alue
Pertti Mattila (yhdistetyn hiihtäjä)

Pertti Markus Mattila (25. huhtikuuta 1909 Orimattila – 9. joulukuuta 1998 Hollola) oli suomalainen yhdistetyn hiihtäjä. Hän osallistui yhdistetyssä vuoden 1936 Garmisch-Partenkirchenin olympialaisissa 19:nneksi. Hän voitti Suomen-mestaruuden vuonna 1935. Salpausselän Kisojen paras sijoitus oli vuonna 1934 saavutettu 4. sija. Mattilan yhdistetyn ura päättyi vuoden 1936 jälkeen. Hän siirtyi siviliuralle kouluttauduttuaan rakennusmestariksi. == Saavutuksia == * SM-hiihdot: ** Kultaa yhdistetyssä (1935) ** 5. sija yhdistetyssä (1934) * Salpausselän kisat: **4. sija yhdistetyssä (1934) **8. sija yhdistetyssä (1933) == Lähteet == Luokka:Suomalaiset yhdistetyn hiihtäjät Luokka:Vuonna 1909 syntyneet Luokka:Vuonna 1998 kuolleet
Sangletšin kieli

Sangletšin kieli (sanglēči lavz/zəvūk) on Afganistanin koillisosassa Vardudžjoen laaksossa puhuttava iranilainen kieli. Sangletši kuuluu iranilaisten kielten itäisen ryhmän eteläpamirilaiseen alaryhmään. Se voidaan lukea myös pamirilaisiin kieliin. Kieli jakautuu ylä- ja alamurteeseen, joista jälkimmäiseen on ilmeisesti sulautunut kuollut zebakin kieli tai murre. Sangletšin lähin sukukieli on iškašimi. Kieli on saanut nimensä laakson paikallisesta nimityksestä, joka perustuu ylimpänä sijaitsevaan Sangletšin kylään. Sen puhujia oli vuonna 1996 yli 1 300 henkeä. Sangletši toimii yhteisön suullisen kanssakäymisen välineenä. Kirjakielenään ja naapurikansojen kanssa puhujat käyttävät daria. ==Lähteet== Luokka:Afganistanin kielet Luokka:Iranilaiset kielet
Ramat Trump

Ramat Trump () on Israelin siirtokunta Golanin kukkuloilla. Siirtokunta oli alkujaan nimeltään Bruchim (. Nykyisen nimensä se on saanut Yhdysvaltojen presidentti Donald Trumpin mukaan vuonna 2019. Vuonna 2024 sen asukkaita oli noin 50–100. ==Maantiede== Ramat Trump sijaitsee Israelin miehittämien Golanin kukkuloiden alueella noin 20 kilometriä Syyrian vastaisesta rajasta länteen. Lähin suurempi kaupunki on Kirjat Shmona. ==Historia== Israel miehitti Golanin kukkulat Syyrialta kuuden päivän sodan aikana vuonna 1967 ja liitti alueen yksipuolisesti itseensä vuonna 1981. Nykyisen Ramat Trumpin paikalle rakennettiin alkujaan siirtokunta nimellä Bruchim, jonka asukasluku oli ennen sen uudelleennimeämistä vain noin 10. Yhdysvalloista tuli ainut Golanin kukkuloiden liitoksen Israeliin tunnustanut ulkomaa sen presidentti Donald Trumpin ensimmäisellä presidenttikaudella maaliskuussa 2019. Ramat Trump sai nykyisen nimensä hänen mukaansa samana vuonna. Se on Kfar Trumanin (Harry S. Truman) jälkeen toinen Israelin Yhdysvaltain presidentin mukaan nimetyistä paikoista. Siirtokunnan perustaminen ei liittynyt kuitenkaan ainoastaan Trumpiin, vaan Israelin laajempaan pyrkimykseen vahvistaa otettaan alueesta, jota se pitää olennaisena kansallisen turvallisuutensa kannalta. ==Väestö== Ramat Trumpin asukasluku oli yhden arvion mukaan vuonna 2024 arviolta 50–100 henkilöä. Samaan aikaan noin 2 000 henkilön sanottiin olevan jonotuslistassa uusina muuttajina. ==Lähteet== Luokka:Israelin siirtokunnat Luokka:israelin kaupungit Luokka:Golanin kukkulat Luokka:Donald Trump
Kytömurronsuo

Kytömurronsuo on Konneveden Silmutjoen kylässä kantatien 69 varrella sijaitseva suurelta osin ojitettu suo. Se kuuluu Natura 2000 -ohjelmaan, jossa kohteen pinta-ala on 12 hehtaaria. Vaikka kohde on nimetty suon mukaan, suurin osa (10,7 ha) sen pinta-alasta on tuoretta tai lehtomaista kangasmetsää. Kytömurronsuon metsä oli aiemmin melko vanhaa ja tiheää kuusikkoa. Nykyinen metsä on nuorta luonnonmetsää, joka alkoi syntyä vuoden 2010 kesämyrskyn kaataessa vanhaa puustoa alueelta. Metsässä esiintyy runsaasti lahopuuta sekä puissa kasvavia sieniä, kuten korkkikerroskääpää, oravuotikkaa, pikireunakääpää ja ruostekääpää. Metsä on myös liito-oravan elinympäristöä. Kytömurronsuo on suojeltu kokonaan luonnonsuojelulain mukaisesti. == Lähteet == Luokka:Suomen Natura-alueet Luokka:Konneveden luonto Luokka:Suomen suot
Evakuointi (täsmennyssivu)

Evakuointi voi tarkoittaa seuraavia asioita: * väestön tai väestön osan massasiirtoa viranomaisten johdolla * sodassa haavoittuneiden ja sairaiden siirtoa kauemmas etulinjasta, kuten joukkosidontapaikalta kenttäsairaalaan * ihmisten, eläinten ja materiaalisen omaisuuden siirtoa pois vaara-alueelta tai vaarallisesta kohteesta * ihmisten, eläinten ja materiaalisen omaisuuden siirtoa pois toisen valtion haltuun luovutettavalta alueelta, esim. Porkkalan vuokra-alueen evakuointi * slangi-ilmauksena ja eufemismina: (hylätyn) omaisuuden varastamista. Tässä merkityksessä sanaa käytetään mm. Tuntematon sotilas -romaanissa: "Älkäähän jääkö evakuoimaan. Eteenpäin." == Katso myös == * Evakuointituoli * Siirtoväki ==Lähteet==
Voiton aukio (Praha)

Voiton aukio (tšk. Vítězné náměstí) on aukio Tšekin pääkaupungin Prahan Dejvicen ja Bubenečin maarekisterialueiden välissä. Se tunnetaan yleisesti lempinimellä Kulaťák sen pyöreän muodon johdosta. == Luonne == Voiton aukio sijaitsee Dejvicen ja Bubenečin maarekisterialueiden välissä, Praha 6:n piirissä. Sen keskuksen muodostaa suuri liikenneympyrä, mikä yhdistää toisiinsa Evropská-, Českosovenské armády-, Jugoslávských partyzánů- sekä Svatovítská-tiet. Aukiolla sijatsee muun muassa Tšekin armeijan esikuntarakennus, asuinkerrostaloja ja Prahan teknillinen- sekä kemiallis- teknillinen yliopisto. Sen laidalla sijaitsevalla nurmialueella järjestetään kesäisin suosittuja maalaismarkkinoita. Praha 6:n hyväksymien suunnitelmien mukaan Voiton aukion remontin on tarkoitus valmistua vuoden 2029 alkuun mennessä. === Liikenne === Prahan metrolinja A pysähtyy Voiton aukiolla Dejvickán metroasemalla. Voiton aukion (Vítězné náměstí) raitiotiepysäkin kautta kulkevat linjat 8, 18, 20, 26 sekä yölinja 91. Aukion laidalla sijaitsee myös linja-autoasema, josta kulkee yhteys Podbabaan, Lysolajeen sekä Suchdoliin. == Nimet == Voiton aukion nykyinen nimi on myös sen alkuperäinen nimi. Ensimmäistä kertaa se oli käytössä vuodet 1925–1940. Toisen maailmansodan aikana se tunnettiin nimellä náměstí Branné moci (Wermacht), kunnes se nimettiin Edvard Benešin aukioksi vuonna 1946. Kommunistien vallankaappauksen jälkeen aukio nimettiin jälleen uudestaan. Tällä kertaa lokakuun vallankumouksen aukioksi (Náměstí Říjnové revoluce). Aukiolle palautettiin sen alkuperäinen nimi 1990-luvun aikana. == Historia == Modernin Dejvicen kaupunginosan on suunnitelllut arkkitehti Antonín Engel 1920-luvun alussa. Hänen suunnitelmiensa mukaisesti Voiton aukio rakennettiin Dejvicen uudeksi keskukseksi. Aukion rakentaminen aloitettiin 1928, mutta sitä ei koskaan saatu täysin valmiiksi 1930-luvun laman takia. Toisen maailmansodan jälkeen aukion ympäristöön on rakennettu muun muassa Tšekin armeijan esikuntarakennus sekä Teknillisen yliopiston rakennus. Arkkitehtonisesti sotaa edeltäneet rakennukset edustavat uusklassismia ja sosialismin aikana rakennetut sosialistista realismia. Itsenäisen Tšekin aikakaudella toteutetut projektit käyttävät rakennusmateriaalinaan pääasiassa lasia, terästä ja betonia. Tšekkoslovakian sosialismikauden aikana aukiolla seisoi suuri Vladimir Leninin patsas, joka purettiin samettivallankumouksen jälkeen. Nykyään sen paikalle on pystytetty kukkapenkkejä. == Lähteet == == Aiheesta muualla == Luokka:Prahan aukiot ja torit
Diglykolihappo

Diglykolihappo (C4H6O5) on dikarboksyylihappoihin ja eettereihin kuuluva orgaaninen yhdiste. Yhdistettä käytetään muun muassa valmistettaessa muita yhdisteitä. ==Ominaisuudet, valmistus ja käyttö== Huoneenlämpötilassa diglykolihappo on väritöntä kiteistä ainetta. Yhdiste liukenee erittäin hyvin veteen ja etanoliin ja hieman heikommin dietyylieetteriiin. Aineesta tunnetaan myös kidevedellinen monohydraatti (C4H6O5·H2O). Diglykolihappo on heikko happo ja sen pKa-arvot ovat 2,97 ja 4,37. Diglykolihappoa muodostuu ihmisen elimistössä glykolin aineenvaihduntatuotteena. Se on sitruunahappokierron inhibiittori ja on yksi tekijä glykolin myrkyllisyydessä aiheuttaen munuaissolujen kuoliota ja hermostovaurioita. Diglykolihappoa valmistetaan kloorietikkahapon hydrolyysillä emäksisissä oloissa esimerkiksi bariumhydroksidin avulla.Günter Koenig, Elmar Lohmar, Norbert Rupprich, Martin Lison & Alexander Gnass: "Chloroacetic acids", teoksessa Ullmann's Encyclopedia of Industrial Chemistry, John Wiley & Sons, New York, 2012. (Allaolevassa esimerkissä on käytetty natriumhydroksidia) : Diglykolihappoa voidaan käyttää emulsioiden muodostumista estävänä aineena esimerkiksi polttoaineissa. Yhdisteestä valmistetaan muun muassa hartseja ja muovinpehmentiminä käytettäviä estereitä. ==Lähteet== Luokka:Dikarboksyylihapot
Ikuisesti

Ikuisesti on Tuomas Keskimäen ensimmäinen romaani, joka ilmestyi Sunkirja- kustantamon julkaisemana syksyllä 2018. https://www.satakunnankansa.fi/kulttuuri/art-2000007090870.html Kirjaa on kiitelty sen sujuvasta dialogista ja nuorten maailmaa autenttisesti kuvaavasta tunnelmasta. https://www.satakunnankansa.fi/kulttuuri/art-2000007090941.html Myös tarinan intensiivisyyttä ja mielenterveyden kuvauksia on pidetty onnistuneina ja totuudenmukaisina. https://www.youtube.com/watch?v=_BtoE98bviY&list;=PL-D1otcOwAgVg4oDqojF8lIISeOAODeCu&index;=6 == Lähteet ==
SpaceEngine

SpaceEngine on avaruussimulaattori ja planetaario-ohjelmisto. SpaceEngine mahdollistaa maailmankaikkeuden tutkimisen kolmiulotteisesti käyttäen oikeaa astronomista dataa ja proseduraalisesti luotuja alueita. Ohjelma esittää galakseja, tähtiä, planeettoja ja muita taivaankappaleita, ja käyttäjä voi liikkua vapaasti avaruudessa, tutkia kohteita ja ohjata aluksia. Simulaattori tukee reaaliaikaista liikettä, valon ja varjojen simulointia sekä 3D-malleja. Se on venäläisen kehittäjän Vladimir Romanjukin luoma ja julkaistu ensimmäisen kerran vuonna 2010. SpaceEngine on saatavilla Windows-käyttöjärjestelmälle. SpaceEngine on saatavilla Steamissa ja ilmainen versio on saatavilla vanhemmista julkaisuista kehittäjän verkkosivustolta. == Lähteet == Luokka:Vuoden 2010 videopelit Luokka:Steam Greenlight -pelit Luokka:Pelimoottorit Luokka:Windows-pelit
Suomen jalkapallo

Jalkapallo on Suomen suosituin urheilulaji harrastajamäärällä mitattuna ja toiseksi suosituin yleisölaji. Vuonna 2023 jalkapallon ja futsalin harrastajia oli yli 160 000. Jalkapallon Veikkausliiga on täysi-ikäisen väestön keskuudessa toiseksi suosituin suomalainen urheilusarja jääkiekon SM-liigan jälkeen. Jalkapallo tuli Suomeen 1890-luvulla englantilaisten Crichtonin veljesten toimesta. Peliä ryhdyttiin harrastamaan voimistelijoiden keskuudessa Turussa ja samana vuonna peli levisi kouluihin. Jalkapallon kansallisena lajiliittona toimii Suomen Palloliitto, jonka keskustoimisto sijaitsee Töölön jalkapallostadionilla Helsingissä. Suomen paras kansainvälinen saavutus jalkapallossa on neljäs sija Tukholman olympialaisissa vuonna 1912. Suomalaispelaajat ovat tehneet 1990-luvulta lähtien läpimurron Euroopan ammattilaissarjoihin. Ensimmäisen kerran Suomen jalkapallomaajoukkue pelasi arvokisoissa vuoden 2020 Euroopan-mestaruuskilpailuissa. == Historia == Jalkapallo tuli Suomeen 1890-luvulla englantilaisten Crichtonin veljesten toimesta. Peliä ryhdyttiin harrastamaan voimistelijoiden keskuudessa Turussa. Samana vuonna voimistelunopettaja August Blomberg esitteli pelin Turun kouluissa. Viipurissa liikkeellepaneva voima oli liikunnanopettaja Max Alfthan ja Sortavalan seminaarissa jalkapalloa alettiin pelaamaan liikunnanopettaja Carl Poppiuksen johdolla. Poppius kirjoitti ensimmäiset suomenkieliset jalkapallosäännöt vuonna 1898. Ensimmäiset jalkapallon Suomen mestaruuskilpailut järjestettiin vuosina 1908–1929 turnausmuotoisena ja vuonna 1930 järjestettiin kansallinen mestaruussarja, jossa kilpaili toisen maailmansodan jälkeen 10–16 joukkuetta. Vuonna 1990 sarja muutettiin 12 joukkueen sarjaksi ja vuodesta 1992 lähtien pääsarja on tunnettu Veikkausliigana. Naisten jalkapallo yleistyi 1970-luvulla ja ensimmäinen naisten mestaruuskilpailu järjestettiin vuonna 1971. Jalkapallo alkoi kehittymään talviharjoittelumahdollisuuksien myötä 1980-luvulla, kun ensimmäinen jalkapallohalli avattiin Turkuun. == Sarjajärjestelmä == Vuodesta 1990 lähtien mestaruussarja on pelattu 12 joukkueen sarjana. Vuodesta 1992 lähtien sarja on tunnettu Veikkausliigana sen pääsponsorin mukaisesti. Ottelut pelataan huhti-marraskuussa siten, että ensin pelataan kahdentoista joukkueen kaksinkertainen runkosarja, jonka jälkeen kuusi parhaiten sijoittunutta pelaa kaksinkertaisen mestaruussarjan ja jälkimmäiset kuusi joukkuetta yksinkertaisen karsintasarjan. Naisten valtakunnallinen pääsarja on tunnettu vuodesta 2020 lähtien nimellä Kansallinen liiga. Naisten pääsarjassa kahdeksan joukkuetta pelaavat kaksinkertaisen runkosarjan, minkä jälkeen kuusi parasta pelaavat sarjamestaruudesta ja kaksi heikointa pelaa liigakarsintasarjassa toiseksi korkeimman sarjan neljää parasta vastaan. Veikkausliigan ja Kansallisen liigan lisäksi valtakunnallisia sarjoja ovat järjestyksessä Ykkösliiga (miehet), Ykkönen ja Kakkonen. Alueellisisia sarjoja järjestetään Suomessa aina yhdeksänteen sarjatasoon asti. == Lähteet == *
Kahden kenraalin ongelma

Kahden kenraalin ongelma () on tietojenkäsittelytieteen klassinen ajatuskoe, joka havainnollistaa hajautettujen järjestelmien välisen luotettavan kommunikaation mahdottomuutta epäluotettavassa verkossa. Ongelma tunnetaan myös nimellä koordinoidun hyökkäyksen ongelma (). == Ongelman kuvaus == Ajatuskokeessa kaksi armeijaa ja niiden kenraalit sijaitsevat laakson vastakkaisilla puolilla. Laakson keskellä on vahvasti linnoitettu linna. Kenraalit tietävät, että ainoa tapa valloittaa linna on hyökätä täsmälleen samaan aikaan, sillä yksittäinen armeija ei pysty voittamaan taistelua yksin. Kenraalit voivat kommunikoida keskenään vain lähettämällä viestinviejiä vaarallisen laakson läpi. Viestinviejät saattavat joutua vihollisen väijytykseen, jolloin viesti ei koskaan saavu perille. Ongelman ydin on: miten kenraalit voivat varmistua siitä, että molemmat hyökkäävät samaan aikaan? == Ongelman ratkaisu == Ongelman on matemaattisesti todistettu olevan mahdoton ratkaista täydellisesti. Vaikka ensimmäinen kenraali (A) lähettäisi viestin ehdotetusta hyökkäysajasta ja toinen kenraali (B) lähettäisi vahvistuksen, ei kumpikaan voi olla varma viestin perillemenosta. Tämä johtaa päättymättömään vahvistusten ketjuun: # Kenraali A ei tiedä, saapuiko alkuperäinen viesti perille # Kenraali B ei tiedä, saapuiko hänen vahvistusviestinsä perille # Kenraali A ei tiedä, saapuiko vahvistuksen vahvistus perille # Ja niin edelleen == Käytännön sovellukset == Vaikka ongelma on teoreettisesti ratkaisematon, käytännön tietotekniikassa on kehitetty useita tapoja lieventää ongelmaa. Yksi tärkeimmistä ratkaisuista on idempotenssiavain, joka on yksilöllinen tunniste jokaiselle pyynnölle. Sen avulla järjestelmä voi tunnistaa ja estää samojen toimintojen suorittamisen useaan kertaan. Ongelma on erityisen merkittävä verkkokaupoissa ja maksuliikenteessä, missä kaksoisveloitukset tai -tilaukset voivat aiheuttaa merkittäviä ongelmia. Vuonna 2018 Isossa-Britanniassa tapahtui ruoankuljetuspalvelun häiriö, jossa asiakkaat saivat useita identtisiä tilauksia tai eivät saaneet tilauksiaan lainkaan järjestelmän vahvistusviestien epäonnistumisen vuoksi. == Katso myös == * Verkkoprotokolla == Lähteet == Luokka:Hajautetut järjestelmät Luokka:Ajatuskokeet
České Švýcarskon kansallispuisto

České Švycarskon kansallispuisto on luonnonsuojelualue Tšekin tasavallan luoteisosassa. Se sijaitsee Elben hiekkakivivuorten Tšekin puolella Děčínin pohjoispuolella Elbejoen molemmin puolin. Se ulottuu itään Lusatian vuorille (Lužické Hory) ja länteen Malmivuorille (Krušné Hory). Sen nimi tarkoittaa "Tšekin Sveitsiä". Kansallispuisto perustettiin 1. tammikuuta 2000 ja sen pinta-ala on lähes 80 km2. Se sisältyy myös eurooppalaiseen Natura 2000 -ohjelmaan. Puisto on pohjoisreunastaan yhteydessä Saksassa sijaitsevaan Saksin Sveitsin kansallispuistoon, joka perustettiin vuonna 1990 ja jonka pinta-ala on 93 km2. Puistossa on tavattu erittäin uhanalaisia kovakuoriais- ja hepokattilajeja ja muita harvinaisia selkärangattomia. Monipuolisin eläimistö on kosteikoissa ja vesistöissä. Niissä on tavattu majavia, saukkoja, taimenia, harjuksia ja lohia. Alueella pesii säännöllisesti muutamia mustahaikarapareja, ja monia muita lintuja. Jyrkillä kallioilla on piilopaikkoja nisäkkäille kuten kivinäätä, ilves ja monet jyrsijät ja lepakot. == Lähteet == Luokka:Kansallispuistot Luokka:Natura-alueet Luokka:Tšekin luonto Luokka:Ústín lääni
Tokion tiedeyliopisto

Tokion tiedeyliopisto () on Japanin pääkaupungissa Tokiossa sijaitseva valtiollinen yliopisto. Se perustettiin 1. lokakuuta 2024 yhdistämällä Tokion teknillinen yliopisto sekä Tokion lääketieteellinen ja hammaslääketieteellinen yliopisto. == Tunnettuja yliopistossa opiskelleita ja opettaneita == * Hideki Shirakawa, Nobelin kemian palkinto vuonna 2000 * Yoshinori Ōsumi, Nobel- palkinto lääketieteessä vuonna 2016 == Lähteet == == Aiheesta muualla == Luokka:Japanin yliopistot ja korkeakoulut Luokka:Tokio